Hejsa Inspiration til en god led-løsning søges. Pt bruger jeg blot 2 stk elastik-el-reb med ledhåndtag på. For mig virker det fint og problemfrit, men så snart andre skal betjene det, går det mildest talt i kage. Hestene render ud, får benene viklet ind (og rykker det halve af indhegningen ned), træder under/over og jeg ved snart ikke hvad. Har tænkt på en løsning med en låge eller en bom der selv lukker i igen, så den er lidt mere "idiot-sikret" og en-håndsbetjent, når naboens datter eller svigerfar skal hjælpe til. Nogen gode forslag? Vh Katja
Hej Katja Jeg kan ikke anbefale låger, da det er svært at håndtere, når man skal hente en enkelt hest ind fra flokken. Der er stor risiko for, at en eller flere heste maser sig frem, inden man kan nå at lukke lågen. Vi brugte fjederled i en lang periode, men hestehalerne hang fast, så nu er vi også gået over til elastik-el-reb! Genial opfindelse; men vi bruger nu kun 1 stk. og det er vigtigt, at det ikke er for slapt, så det stadig er hævet over jorden, når man åbner leddet. En sluse er god løsning, så man ikke skal bakse med sin hest samtidig med, at man lukker led. vh. Mette
Hvad er det der går galt for folk? 2 elastikled - nemmere bliver det da ikke  Vi har også elastikled til alle folde:   Der er 3 led (med de tykke stammer) og det fungerer upåklageligt! Lyder som om du må have de andre ud til en omgang "kig og lyt", så de kan få det til at fungere 
næsten altid lavet "gammeldags" hegn - med tråd og så bare håndtag på. Det virker fint for mig også med et led med 2 tråde i den ene hånd og 1 hest + 2 æsler i den anden hånd.
jeg synes at det er meget vigtigt at man laver sine læskue uden bund, på en forhøjning. Det har jeg haft meget glæde af, når der regner meget, eller der har været sne, jeg undgår helt regn og smeltevand i bunden. Jeg fik lavet sådan en her sidste år, og der er ingen skarpe kanter.     De er flytbare og der er 2 sat sammen med forlænget tag, så der er indgang i midten.